**Aleksandr Ivanovitš Štšemerov** (ven. Александр Иванович Щемеров; s. 2. kesäkuuta 1997 Jekaterinburg, Venäjä) on venäläinen jääkiekkopuolustaja, joka pelaa KHL-seura Amur Habarovskissa. Hän laukoo oikealta.

Ura
---

### Seuraura

Štšemerovin kasvattajaseura on Junost Jekaterinburg. Hän aloitti MHL-junioriliigan Avto Jekaterinburgissa kaudella 2013–2014, jonka jälkeen Avtomobilist Jekaterinburg varasi Štšemerovin koko KHL:n varaustilaisuuden neljäntenä pelaajana kesällä 2014. Hän oli varaustilaisuuden ensimmäisenä varattu puolustaja.

Kaudella 2015–2016 Štšemerov nousi Avtomobilist Jekaterinburgin KHL-joukkueeseen, jossa hänen tulokaskautensa toi 44 runkosarjaottelussa kaksi syöttöpistettä. Štšemerov edusti joukkuetta myös Spengler Cupissa, jossa hän pelasi yhden ottelun. Štšemerov teki KHL-debyyttinsä runkosarjan avauskierroksella 26. elokuuta 2015 vieraissa Traktor Tšeljabinskiä vastaan. Hän sai ottelussa jääaikaa 13.41 minuuttia. Kaudella 2016–2017 Štšemerov teki KHL:ssä 44 runkosarjaottelussa tehot 1+4=5. Hän teki KHL-uransa avausmaalin 7. lokakuuta 2016 Neftehimik Nižnekamskia vastaan. Štšemerovin osuma jäi Avtomobilistin 3–2-voittoon päättyneen ottelun ratkaisumaaliksi. Štšemerov pelasi kauden aikana miesten pelejä myös kolmen ottelun verran VHL-joukkue Sputnik Nižni Tagilissa. Kesäkuussa 2017 hän teki Avtomobilistin kanssa kaksivuotisen jatkosopimuksen.

Štšemerov pelasi kaudella 2017–2018 KHL:ssä 17 runkosarja- ja yhden playoff-ottelun tehden yhden maalin. Hän pelasi Avtomobilistin uudessa farmijoukkueessa, Gornjak Utšalyssa viisi ottelua. Suurimman osan kaudestaan Štšemerov pelasi kuitenkin Avto Jekaterinburgin MHL-joukkueessa. Kaudella 2018–2019 hän ehti pelasi Gornjak Utšalyssa 15 ottelua. Štšemerov valittiin 16. lokakuuta 2018 VHL:n viikon puolustajaksi. Seuraavana päivänä hän siirtyi korkeamman pelillisen tason perässä loppukauden kattavalla sopimuksella SM-liigajoukkue Pelicansiin. Syyskuussa 2019 Avtomobilist lainasi Štšemerovin Pelicansiin myös kaudeksi 2019–2020. Hänen kolme osumaansa riittivät joukkueen puolustajien sisäisen maalipörssin jaettuuaan voittoon Jarkko Pynnösen sekä kesken kauden Sveitsiin siirtyneen Topi Jaakolan kanssa.

### Maajoukkueura

Štšemerov pelasi alle 18-vuotiaiden MM-kilpailuissa vuonna 2015. Hän pelasi myös alle 19-vuotiaiden World Junior A Challengessa vuonna 2014, jolloin Štšemerov voitti pronssia. Hän on pelannut myös kaksi ottelua Venäjän B-maajoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Avto Jekaterinburg | MHL | 26 | 1 | 1 | 2 | 18 | 3 | 0 | 0 | 0 | 4 |
| 2014–2015 | Avto Jekaterinburg | MHL | 29 | 3 | 5 | 8 | 24 | 2 | 0 | 0 | 0 | 4 | U18 | 5 | 0 | 0 | 0 | 4 |
| 2015–2016 | Avtomobilist Jekaterinburg | KHL | 44 | 0 | 2 | 2 | 8 | – | – | – | – | – |
|  | Avto Jekaterinburg | MHL | 4 | 1 | 2 | 3 | 2 | – | – | – | – | – |
| 2016–2017 | Avtomobilist Jekaterinburg | KHL | 40 | 1 | 4 | 5 | 10 | – | – | – | – | – |
|  | Sputnik Nižni Tagil | VHL | 3 | 0 | 0 | 0 | 2 | – | – | – | – | – |
|  | Avto Jekaterinburg | MHL | 14 | 2 | 6 | 8 | 8 | 4 | 0 | 0 | 0 | 6 |
| 2017–2018 | Avtomobilist Jekaterinburg | KHL | 17 | 1 | 0 | 1 | 2 | 1 | 0 | 0 | 0 | 0 |
|  | Gornjak Utšaly | VHL | 5 | 0 | 0 | 0 | 0 | – | – | – | – | – |
|  | Avto Jekaterinburg | MHL | 20 | 3 | 9 | 12 | 12 | 2 | 0 | 2 | 2 | 0 |
| 2018–2019 | Gornjak Utšaly | VHL | 15 | 3 | 4 | 7 | 4 | – | – | – | – | – |
|  | Pelicans | SM-liiga | 32 | 1 | 4 | 5 | 2 | 6 | 0 | 1 | 1 | 2 |
| 2019–2020 | Pelicans | SM-liiga | 55 | 3 | 7 | 10 | 32 | – | – | – | – | – |
| 2020–2021 | Gornjak Utšaly | VHL | 45 | 9 | 14 | 23 | 18 | – | – | – | – | – |
|  | Avtomobilist Jekaterinburg | KHL | 6 | 1 | 0 | 1 | 0 | 5 | 0 | 2 | 2 | 0 |
| 2021–2022 | Avtomobilist Jekaterinburg | KHL | 36 | 4 | 4 | 8 | 4 | – | – | – | – | – |
| 2022–2023 | Avtomobilist Jekaterinburg | KHL | 35 | 0 | 2 | 2 | 8 | – | – | – | – | – |
| 6 kautta | yhteensä | KHL | 178 | 7 | 12 | 19 | 32 | 6 | 0 | 2 | 2 | 0 |
| 2 kautta | yhteensä | SM-liiga | 87 | 4 | 11 | 15 | 34 | 6 | 0 | 1 | 1 | 2 |

Lähteet
-------

* Aleksandr Štšemerov The Internet Hockey Databasessa (englanniksi)
* Aleksandr Štšemerov Eurohockey-sivustolla (englanniksi)
* Aleksandr Štšemerov *Elite Prospects*. Everysport Media Group AB.  (englanniksi)

### Viitteet

1. ↑  Щемеров Александр Иванович Статистика *r-hockey.ru*. Российский хоккей. Viitattu 18.10.2018. (venäjäksi)
2. 1 2 3 4 5  Aleksandr Štšemerov *Elite Prospects*. Everysport Media Group AB.  (englanniksi)
3. ↑  Elite Prospects - KHL Draft 2014 *eliteprospects.com*. Everysport Media Group. Viitattu 16.4.2019. (englanniksi)
4. ↑  Протокол игры: Трактор - Автомобилист *khl.ru*.  26.8.2015. КХЛ. Viitattu 18.10.2018. (venäjäksi)
5. ↑  Протокол игры: Автомобилист - Нефтехимик *khl.ru*.  7.10.2016. КХЛ. Viitattu 18.10.2018. (venäjäksi)
6. ↑  «Автомобилист» продлил контракты с игроками молодежной команды *hc-avto.ru*.  29.6.2017. "Хоккейный клуб "Автомобилист" город Екатеринбург". Viitattu 18.10.2018. (venäjäksi)
7. ↑  Pelicans hankki venäläispuolustaja Štšemerovin *Jatkoaika.com*.  17.10.2018. Jatkoaika r.y. Viitattu 18.10.2018.
8. ↑  Shchemerov palaa Pelicansiin *pelicans.fi*.  4.9.2019. Lahden Pelicans Oy. Viitattu 4.9.2019.
9. ↑  Elite Prospects - Pelicans *eliteprospects.com*. Everysport Media Group. Viitattu 21.4.2020. (englanniksi)

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki